
РЕПУБЛИКА БЪЛГАРИЯ
	Министерство на околната среда и водите
	Регионална инспекция по околната среда и водите - Монтана

	
Д О К Л А Д

от контролна проверка по прилагане на екологичното законодателство


Обект: Кариера за добив на подземни богатства – строителни материали – варовици от находище „Орешец”, с концесионер: „ГЕОПЕЧА” АД, гр. София

Дата на извършване на проверката: 07.08.2025 г.

Място на извършване на проверката: землища на с. Гара Орешец и с. Бела, общ. Димово,             обл. Видин

Проверени компоненти и фактори на околната среда:
·  Въздух
·  Опасни химични вещества 

Цели на проверката:
Извършване на планова комплексна проверка по фактори и компоненти на околната среда за изпълнение изискванията на:
·   Закон за чистотата на атмосферния въздух (ЗЧАВ) и подзаконовита нормативна уредба;
·   Закон за защита от вредното въздействие на химичните вещества и смеси (ЗЗВВХВС) и подзаконовите нормативни документи.

Извършени дейности:
      На 07.08.2025 г., на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана през 2025 г. и Заповед № РД-320/04.08.2025 г. на директора на РИОСВ – Монтана, се извърши проверка на обекта и беше съставен Констативен протокол № КПКД-36/07.08.2025 г.
 
Проверени са:
· Кариера за добив на подземни богатства – строителни материали – варовици от нахо-дище „Орешец” в землищата на с. Гара Орешец и с. Бела, общ. Димово, обл. Видин;
· Документи и данни, свързани със законовите и подзаконови нормативни актове по околна среда.

Констативна част:
            Основната дейност на обекта е добив, първична преработка и извозване на подземни богатства – строителни материали – варовици от находище „Орешец”, като към момента на проверката такива на обекта не се извършват поради липса на заявки. Последното взривяване на кариерата е извършено на 31.01.2025 г.

      1. Компонент „Въздух“:   
      Извършен е оглед на работната площадка, вътрешно кариерните пътища и основния път, по  който се извозва суровината.  В  изпълнение на заложените в  Решение  по  ОВОС № 13-4 от 

[bookmark: _GoBack]2009 г. на министъра на ОСВ мерки за недопускане на запрашаване на атмосферния въздух при експлоатацията на находището, добива, първичната преработка и извозването на скалната маса, се извършва оросяване на работната площадка, вътрешно кариерните и външните пътища за извозване на суровината от наличните на обекта водоноски.
	 Представен е дневник за оросяване на кариерата, като за периода от последната извършена през 2023 г. по компонент „въздух“ проверка до настоящата такава са направени записи за броя на извършените курсове и количеството на изразходваната вода за оросяване от водоноските.  

             2. Фактор „Опасни химични вещества“:
             Дружеството е потребител по веригата на доставки в съответствие с изискванията на Регламент (ЕО) 1907/2006 г. (REACH). За дейността си използва химични вещества и смеси (ХВС), класифицирани в една или повече категории на опасност, съгласно Регламент ЕО 1272/2008 (Регламент CLP). При проверката са представени информационни листове за безопасност (ИЛБ) за всички съхранявани и употребявани ХВС, изготвени в съответствие с изискванията на законодателството.
  На територията на кариерата няма складове за взривни вещества (ВВ). ВВ се доставят на площадката в деня, определен за взривни дейности, и се извършват от оторизирани за такива дейности фирми по предварителна заявка.  Изградена е стационарна станция за дизелово гориво, използвана за зареждане на добивните машини и автосамосвалите на място. Непосредствено до станцията е разположен склад за съхранение на ХВС, тип метален контейнер, в който се съхраняват свежи хидравлични, моторни и диференциални смазочни масла, необходими за поддръжка на наличната техника. По време на проверката е предоставена информация за наличните ХВС. Спазват се изискванията за съвместно съхранение съгласно Наредбата за реда и начина на съхранение на опасни химични вещества и смеси и ИЛБ, етикетирането и опаковането е в съответствие с изискванията на Регламент CLP. 
  На територията на работния участък на находището не се съхраняват опасни химични вещества и смеси (ОХВС). При извършване на дейностите по добив на суровината работещата на обекта механизация се зарежда с горива чрез мобилна цистерна, при строго спазване на мерки за безопасност. По време на проверката не са констатирани разливи на нефтопродукти. Смяната на масла и смазочни материали се извършва на обособено място, извън територията на находището. 
Дейността на дружеството попада в обхвата на Закона за отговорността за предотвратяване и отстраняване на екологични щети (ЗОПОЕЩ). Дружеството е изготвило собствена оценка за възможни случаи на екологични щети и на случай на причинени щети, съгласно изискуемия формат, посочен в Наредба № 1 от 29.10.2008 г. за вида на превантивните и оздравителните мерки в предвидените случай от ЗОПОЕЩ и за минималния размер на разходите за тяхното изпълнение. До момента на проверката не са настъпвали аварийни ситуации, причиняващи екологични щети.

Заключение:
   Дружеството изпълнява задължения си в съответствие с изискванията и разпоредбите на екологичното законодателство по компонент „Въздух” и фактор „Опасни химични вещества“. 
   При извършената проверката не са дадени предписания.

Приоритети за последваща контролна дейност:
· Опазване чистотата на атмосферния въздух;
· Законосъобразно управление на опасните химични вещества и смеси.

